L 211/12 Euroopa Liidu Teataja 12.6.2004 KOMISJONI MÄÄRUS (EÜ) nr 1106/2004, 11. juuni 2004, millega kehtestatakse turustusaastaks 2004/2005 erand määrusest (EÜ) nr 2316/1999 teatavates liikmesriikides tootmisest kõrvaldatud maade kasutamise osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1251/1999, milles kehtestatakse teatavate põllukultuuride toot- jatele toetussüsteem, (!) eriti selle artiklit 9, ning arvestades järgmist: (1) — Komisjoni 22. oktoobri 1999. aasta määrusega (EÜ) nr 2316/1999, milles sätestatakse teatavate põllukultuuride tootjate toetussüsteemi kehtestava nõukogu määruse (EÜ) nr 1251/1999 üksikasjalikud rakenduseeskirjad, (2) määratakse kindlaks teatavate põllukultuuride pindalatoe- tuste andmise tingimused. Määruse (EÜ) nr 2316/1999 artikli 19 lõigete 2 ja 3 kohaselt peavad tootmisest kõrvaldatud alad jääma tootmisest välja hiljemalt 15. jaanuaril algava ja kõige varem 31. augustil lõppeva ajavahemiku jooksul, ja neid ei tohi kasutada põllumajan- duslikuks tootmiseks ega muu kasu saamiseks, kui pole sätestatud teisiti. (2) 2003. aastal valitses teatavates ühenduse piirkondades äärmine põud, mis tõi kaasa tõsised raskused sööda varu- misel ja tingis 2003. aasta talve lõpul olukorra, kus põllumajandusettevõtete söödatagavarad olid erakordselt väikesed. (3) Määrusest (EÜ) nr 2316/1999 kõrvalekalduv erand, millega liikmesriigid võiksid lubada põllukultuuride kasvatamisest kõrvaldatud maade kasutamist loomade toitmise eesmärgil, võimaldaks vähendada söödapuuduse ohtu järgmisel turustusaastal. Selliste maade kasutamine tulu saamiseks tuleks siiski keelustada. (4) Peale selle on põua tõttu tavalisest rohkem puistuid kahjustatud kooreüraskitest ja seetõttu on ajutiselt tarvis suuremaid langetatud metsa ladustamise võimalusi. 2004/2005. turustusaasta põllukultuuride toetuskava alusel tootmisest kõrvaldatud maade kasutamine leeven- daks seda olukorda ja võimaldaks asjaomast puitu ajuti- selt ladustada. Seepärast tuleks määrusest (EÜ) nr (1) EÜT L 160, 26.6.1999, lk 1. Määrust on viimati muudetud määru- sega (EÜ) nr 1782/2003 (ELT L 270, 21.10.2003, lk 1). (2) EÜT L 280, 30.10.1999, lk 43. Määrust on viimati muudetud määrusega (EÜ) nr 206/2004 (ELT L 34, 6.2.2004, lk 33). 2316/1999 kehtestada erand. Tuleks siiski võtta meetmed tagamaks, et maad võetakse kasutusele mitte- tulunduslikul eesmärgil. (5) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Erandina määruse (EÜ) nr 2316/1999 artikli 19 lõigetest 2 ja 3 võivad liikmesriigid lubada turustusaastaks 2004/2005 tootmisest kõrvaldatud maadeks tunnistatud maade kasutamist loomade toitmise eesmärgil vastavalt liikmesriikide endi kehtes- tatud tingimustele ja kriteeriumidele. 2. Liikmesriigid võtavad kõik vajalikud meetmed tagamaks, et lõikes 1 osutatud tootmisest kõrvaldatud maad ei kasutata tulu saamiseks, ja eelkõige tagamaks, et sellelt maalt saadud saagi eest ei anta kuivsööda tootmise toetust nõukogu määruse (EÜ) nr 603/95 ) alusel. Artikkel 2 1. Erandina määruse (EÜ) nr 2316/1999 artikli 19 lõigetest 2 ja 3 võib turustusaastaks 2004/2005 tootmisest kõrvaldatud maadeks tunnistatud maid kasutada langetatud puude ladusta- miseks liikmesriikide kindlaksmääratud aladel, kus võib esineda kooreüraskikahjustusi. 2. > Asjaomased liikmesriigid võtavad kõik vajalikud meetmed tagamaks, et tootmisest kõrvaldatud maid saab kasutusele võtta üksnes mittetulunduslikul eesmärgil. Artikkel 3 Asjaomased liikmesriigid teavitavad komisjoni meetmetest, mis on vastu võetud käesoleva määruse alusel. Artikkel 4 Käesolev määrus jõustub Euroopa Liidu Teatajas avaldamise päeval. Seda kohaldatakse alates 15. maist 2004. ) EUT L 63, 21.3.1995, lk 1. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1).